CELEX: 62017CB0243
Language: hu
Date: 2017-11-16 00:00:00
Title: C-243/17. sz. ügy: A Bíróság (nyolcadik tanács) 2017. november 16-i végzése (Supremo Tribunal Administrativo [Portugália] előzetes döntéshozatal iránti kérelme) – Instituto de Financiamento da Agricultura e Pescas, IP kontra António da Silva Rodrigues (Előzetes döntéshozatal — A Bíróság eljárási szabályzata 53. cikkének (2) bekezdése és 99. cikke — 1260/1999/EK rendelet — 2988/95/EK, Euratom rendelet — A 3. cikk (1) bekezdése — Az Európai Unió pénzügyi érdekeinek védelme — A „többéves program” fogalma — Hatály)

29.1.2018   
            
            
               HU
            
            
               Az Európai Unió Hivatalos Lapja
            
            
               C 32/8
            
         A Bíróság (nyolcadik tanács) 2017. november 16-i végzése (Supremo Tribunal Administrativo [Portugália] előzetes döntéshozatal iránti kérelme) – Instituto de Financiamento da Agricultura e Pescas, IP kontra António da Silva Rodrigues
   (C-243/17. sz. ügy) (1)
   
   ((Előzetes döntéshozatal - A Bíróság eljárási szabályzata 53. cikkének (2) bekezdése és 99. cikke - 1260/1999/EK rendelet - 2988/95/EK, Euratom rendelet - A 3. cikk (1) bekezdése - Az Európai Unió pénzügyi érdekeinek védelme - A „többéves program” fogalma - Hatály))
   (2018/C 032/12)
   Az eljárás nyelve: portugál
   
      A kérdést előterjesztő bíróság
   
   Supremo Tribunal Administrativo
   
      Az alapeljárás felei
   
   
      Felperes: Instituto de Financiamento da Agricultura e Pescas, IP
   
      Alperes: António da Silva Rodrigues
   
      Rendelkező rész
   
   
               1)
            
            
               Az Európai Közösségek pénzügyi érdekeinek védelméről szóló, 1995. december 18-i 2988/95/EK, Euratom tanácsi rendelet 3. cikke (1) bekezdésének első albekezdését úgy kell értelmezni, hogy a nem folyamatos vagy ismételt szabálytalanságok esetén az előírt négy év elévülési idő azon a napon kezdődik, amikor a szabálytalanságot elkövették.
            
         
               2)
            
            
               A Supremo Tribunal Administrativo (legfelsőbb közigazgatási bíróság, Portugália) által előterjesztett második, harmadik és negyedik kérdés nyilvánvalóan elfogadhatatlan.
            
         
      (1)  HL C 256., 2017.8.7.